ལོ་དེར་ཁྱིམ་ཚང་གཉིས་གྲོང་ཚོའི་སྲང་མདོ་ནས་དེ་ལྟར་ཁ་འཛིང་དང་ལག་འཛིང་ཛ་དྲག་ཅིག་ཤོར་རྗེས།དབུས་རོགས་མནའ་བཅད་དེ་གཉིས་དགྲ་ཟླར་གྱུར་ཅིང་།ནམ་ཡང་ཁ་བསྲེས་མེད་པར་གྱུར།ཕྱིས་སུ་སྤྲུལ་སྐུ་ཁྲི་ཁར་འགོད་དུས་ཀྱང་།དགོན་པས་ཁོའི་ནང་མི་ཡང་སྤྲུལ་སྐུའི་ཕྱོགས་ཀྱི་མི་རུ་བརྩིས་ནས་གྲལ་མགོར་ཕུད་རྩིས་བྱས་མོད།དེ་ལ་གསལ་སྒྲོན་གྱི་ཕ་བློ་བཟང་གིས་མོས་མཐུན་རྩ་བ་ནས་མ་བྱས།ཁོས་དེ་ཚང་གིས་སྤྲུལ་སྐུ་འཚར་ལོངས་བྱུང་བའི་གོ་རིམ་དུ་ལྷམ་ཆ་གཅིག་ཀྱང་ཉོས་མ་མྱོང་།དེ་ཚང་སྤྲུལ་སྐུའི་བདག་པོ་ཡིན་ན།ད་ནི་གནམ་འོག་གི་མི་ཚང་མ་བདག་པོ་ཡིནཞེས་བཤད།